
ŠAKIŲ RAJONO SAVIVALDYBĖS  TARYBA  

SPRENDIMAS
DĖL PRITARIMO PROJEKTUI „PANOVIŲ  KAIMO GERIAMOJO VANDENS TIEKIMO SISTEMOS SU GERINIMO ĮRENGINIAIS ĮRENGIMAS, NUOTEKŲ VALYMO SISTEMOS REKONSTRUKCIJA“ 

2009 m. kovo 26 d. Nr.T-98
Šakiai

Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 4 d., n u s p r e n d ž i a:

 1. Pritarti projekto „Panovių kaimo geriamojo vandens tiekimo sistemos  su gerinimo įrenginiais įrengimas, nuotekų valymo sistemos rekonstrukcija” rengimui pagal Lietuvos kaimo plėtros 2007-2013 m. programos priemonę „ Kaimo atnaujinimas ir plėtra“ (planavimo būdu).

2. Užtikrinti:

2.1. reikiamą iki 20 proc. projekto vertės bendrafinansavimą iš savivaldybės biudžete Regioninės plėtros programos finansavimui numatomų lėšų arba turtinį įnašą;
2.2. kad projektas nebus įgyvendinamas nei pagal vieną iš toliau išvardintų priemonių: Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Aplinkos ministerijos įgyvendinamą Sanglaudos skatinimo veiksmų programos priemonę „Vandens tiekimo ir nuotekų tvarkymo sistemų renovavimas ir plėtra“, Susisiekimo ministerijos įgyvendinamą Ekonomikos augimo veiksmų programos priemonę „Savivaldos transporto infrastruktūros modernizavimas ir plėtra“, Programos priemonę „Vietos plėtros strategijų įgyvendinimas“ ar pagal kitas EB fondų, Programos ar nacionalinių programų lėšomis įgyvendinamas programas.

3.  Patvirtinti: 
3.1. kad projektas yra įtrauktas į savivaldybės tarybos 2009 m. vasario 26 d sprendimu Nr. T-68 „Dėl savivaldybės 2004- 2010 metų patikslinto plėtros strateginio plano tvirtinimo“  patvirtintą strateginį planą;
3.2. Kad projektas yra įtrauktas į savivaldybės tarybos 2008 m. gruodžio 23 d sprendimu Nr. T-369 „Dėl rajono savivaldybės vandens tiekimo ir nuotekų tvarkymo infrastruktūros plėtros specialiojo plano tvirtinimo“ patvirtintą savivaldybės vandens tiekimo ir nuotekų tvarkymo infrastruktūros plėtros specialųjį planą.


4. Įpareigoti savivaldybės administracijos direktorių Juozą Puodžiukaitį pasirašyti visus su projektu susijusius dokumentus.


5. Skirti savivaldybės administracijos Ūkio skyriaus vedėją Kęstutį Kuncaitį atsakingu už projekto „Panovių kaimo geriamojo vandens tiekimo sistemos  su gerinimo įrenginiais įrengimas, nuotekų valymo sistemos rekonstrukcija“ paraiškos parengimą ir projekto įgyvendinimą. Skirti projekto finansininke savivaldybės administracijos Centralizuotos buhalterijos skyriaus vedėją Vitaliją Tumienę. 

